**אימרי ביטון** (נולד ב-27 באוקטובר 1985) הוא שחקן ישראלי.

ביוגרפיה
--------

ביטון נולד לג'קי וציפי ביטון בקריית גת וגדל בה. בצבא שירת כלוחם קרבי בחטיבת הנח"ל. את מלחמת לבנון השנייה סיים עם אות הצטיינות חטיבתי. לאחר השירות הצבאי קיבל הצעה ממשרד הביטחון לעבוד כמאבטח ובמשך שנתיים הוא עבד באבטחת מעברי גבול. בהמשך הוא פגש בשחקן והמורה למשחק ששי סמוכה, שהזמין אותו אליו לשיעור ניסיון שבעקבותיו החליט ביטון ללכת ללמוד משחק.

למד בסטודיו למשחק של יורם לוינשטיין בתל אביב, והוא בוגר מחזור 2013 של בית הספר.

בינואר 2022 נבחר לאחד הפרזנטורים של קסטרו לשנת 2022.

### בתיאטרון

ב-2013 שיחק בתפקיד הראשי בהצגה "עד ראייה של יהושע סובול. שיחק בהצגה "מחברת גדולה" שכתבה עינת ברנובסקי וביים עירד רובינשטיין. שיחק בהצגה "חוות החיות". שיחק בהצגה "הכוכבים של סבא" שכתבה דפנה אנגל וביים משה קפטן. שיחק בהצגה טופלה טוטוריטו שכתבה צביה הוברמן וביים משה קפטן. שיחק בהצגה "מורה לחיים" שכתבה וביימה צביה הוברמן שיחק בהצגה "שבת בבוקר" המבוססת על שיריו של יוני רכטר שכתב שי להב וביים עופר שריר. שיחק בהצגה "הכיתה המעופפת" על פי ספרו של אריך קסטנר שכתב עידו ריקלין וביים רפי ניב. שיחק בהצגה "אל עצמי" שכתבו אורלי ישועה-שוורצברג, יונתן שוורצברג וביימו רענן ניסים פררה ומשה בן שושן. שיחק בהצגות "לבד בין 4 קירות" ו"לקפוץ מעל העננים" אותם כתבה חגית בודנקין וביימה אסנת זיביל. ב-2020 שיחק בהצגה "אהבה בין הדקלים" על פי ספרו של סמי מיכאל שכתבה איילה קורקוס וביים זוהר שואף. ב-2021 שיחק בהצגה "אחד משלנו" שכתב בני ברבש וביים כפיר אזולאי.

### בטלוויזיה ובקולנוע

ב-2015 שיחק בסרט "צעיר טוב" שכתב אלחנן לזרוס וביים איתי מורג.

ב-2016 שיחק בתפקיד יוסי מורג בסדרה עקרון ההחלפה. ובסרט "באומשלגר" בתפקיד קצין צה"ל, שכתבה מעיין עוז-זקן וביים האראלד זיכריץ.

בשנת 2017 שיחק בתפקיד מנחם שפירא בסדרת הדרמה "המדרשה" ששודרה ברשת 13. באותה שנה שיחק בתפקיד ראשי בסרט "רוח חדשה" שכתב דן רונן וביים דורון ערן. על תפקידו בסרט זכה בפרס "השחקן הטוב ביותר" בפסטיבל הסרטים הבינלאומי בבוסטון לשנת 2017.

בשנת 2018 שיחק בתפקיד ברקו בסדרה "עיר מקלט".

בשנת 2019 שיחק בתפקיד הראשי בסדרה "רק להיום" של yes. באותה שנה שיחק בסרט "מבצע שלאגר" שכתבו מעיין עוז ומיכה שגריר וביים האראלד זיכריץ. בסרט "כשהשמיים נפלו" ובסרט "הבית ברחוב פין" אשר כתב וביים עמיר מנור.

ב-2020 שיחק בתפקיד ג'קי אלוש, טנקיסט וחבר "הפנתרים השחורים", בסדרה "שעת נעילה", של כאן 11. באותה שנה שיחק בסדרת מותחן הפסיכולוגי "דיבוקים" שעלתה ב-yes.

ב-2021 שיחק בתפקיד סבג בסדרה שקשוקה ובדרמת הפשע "בני אור" גילם את העבריין ג'ייס. שיחק בתפקיד לירן זלמוביץ' בסדרה "בעלת החלומות". שיחק בסדרה "העיר הטובה".

בשנת 2024 השתתף בסרט "הבית ברחוב פין".

מלבד המשחק, ביטון עוסק גם בתחום המזון והוא מנהל עם אמו ואחיו את מסעדת "ציפי ובניו" בתל אביב. ביטון השתתף בתוכנית המציאות אוטו אוכל VIP לצד אחיו שי, שם הגיעו למקום הראשון..

חיים אישיים
-----------

ביטון נשוי לתמר הצופה ולהם בן.

קישורים חיצוניים
----------------

ויקישיתוף מדיה וקבצים בנושא **אימרי ביטון** בוויקישיתוף

* אימרי ביטון, במיזם "אישים" לתיעוד היצירה הישראלית
* אימרי ביטון, במסד הנתונים הקולנועיים IMDb (באנגלית)
* אימרי ביטון, באתר "אידיבי", מאגר הידע העברי לקולנוע ישראלי ועולמי
* אתר למנויים בלבד יואב בירנברג, "כנער הסתבכתי לא מעט עם המשטרה", באתר "ידיעות אחרונות", 4 בדצמבר 2017
* אבנר שביט‏, "אני חולה על הצבא, הוא עשה אותי בנאדם": הנער המופרע שהפך לכוכב קולנוע, באתר וואלה!‏, 29 בדצמבר 2017
* מאיה כהן, ביטון: "הסדרה עשתה אותי טוב יותר", באתר ישראל היום, 15 בספטמבר 2019
* דליה בן ארי, ביטון: "נשים צריכות לנהל אותנו והגיע הזמן לראשת ממשלה", באתר את, 8 בנובמבר 2020
* אתר למנויים בלבד חן ארצי סרור, אחריו, באתר "ידיעות אחרונות", 23 בנובמבר 2020
* הדס בשן, ‏אני רואה שחקנים בנטפליקס ואומר: אני לא פחות טוב מהם, באתר ‏מאקו‏, 15 ביולי 2021
* אתר למנויים בלבד איתי סגל, "היו לי שנתיים מדהימות, ופתאום בחצי השנה האחרונה לא עבדתי בכלל. זה היה סוג של משבר", באתר "ידיעות אחרונות", 29 בנובמבר 2021
* סמדר שילוני, "לקח לי עשור להגיד שאני צריך עזרה, הדור שאחריי לא מחכה אפילו חצי שעה", באתר ynet, 27 בינואר 2024

הערות שוליים
------------

1. ↑  דליה בן ארי, אימרי ביטון: "נשים צריכות לנהל אותנו והגיע הזמן לראשת ממשלה", באתר את, ‏8 בנובמבר 2020  
רן בוקר, כוכב "שעת נעילה": "בזכות הסדרה הבנתי שאני נפגע טראומה", באתר ynet, 24 בנובמבר 2020  
אתר למנויים בלבד רז שכניק, "כשהייתי נער הייתי לא רחוק מהעולם של 'בני אור'. בסדרה זה יותר סקסי, בחיים זה באסה וזה כואב", באתר "ידיעות אחרונות", 2 ביוני 2021
2. ↑  יעל שוב, ‏"היו גברים שעצרו ליד ריימונד אמסלם ברחוב ושאלו כמה". ריאיון, באתר "Time Out ישראל"
3. ↑  אימרי ביטון: "זו עבודה כל כך תובענית, יש רגעים שאני שואל את עצמי מה עשיתי", באתר חדשות 13, 24 בינואר 2024